File:Sahiti Sampada.PNG

శ్రీనాథ పోతనల సాహితీ సంపద
యుగకర్త అయిన శ్రీనాథుడు మహాపండితుడు, విద్యాధికారి, వ్యవహార్త, కార్యనిర్వాహక నిపుణుడు. మూడుమార్లు దేశాటనము చేసి శాస్త్ర జ్ఞానమునకు లోకజ్ఞతను జోడించాడు. ఇతడు నైషధము, భీమ పురాణము, కాశీఖండము, పల్నాటి వీరచరిత్ర, హర విలాసము, క్రీడాభిరామము, శివరాత్రి మహాత్మ్యము వంటి గ్రంథములను రచించాడు. ఇదే కాలానికి చెందిన పోతన శ్రీనాథునికంటె సుమారు 15 సంవత్సరములు చిన్నవాడని సాహితీ చారిత్రికులు భావిస్తున్నారు.

శ్రీనాథుడు- రాజసంతో బతకడమెలాగో తెలిపిన కవిసార్వభౌముడు. కష్టాల్ని కూడా సరసంగా స్వీకరించడం తెలిసినవాడు. శ్రీనాథుడు జన్మించింది 1370లో కాల్పట్టణంలో. నేటి కృష్ణాజిల్లా మచిలీపట్నం దగ్గరి ఊరు అది. నాటి కొండవీటి రెడ్డి రాజ్యంలోని ప్రాంతమది. తండ్రి మారయ్య. తల్లి భీమాంబిక. మహాకవి  పోతన సహోదరి శ్రీదేవి తో కవిసార్వభౌముడు శ్రీనాధుని రెడోవ వివాహం జరిగింది.

ఆంధ్ర సాహిత్యంలో వీరిరువురు ప్రముఖ కవులేగాని, భిన్నధధధృవాలు.ఒకరుభౌతికవాది, మరియొకరు ఆదిభౌతికవాది, ఒకరుఆత్మవాది -మరియొకరు అధ్యాత్మవాది. ఒకరు భోగి మరియొకరు యోగి ..ఒకరు నిత్యసంచారి మరియొకరు నిత్య కృషీవలుడు..ఒకరురాజాశ్రితుడు... మరియొకరు రామాశ్రితుడు..ఒకరువివిధశాస్త్ర వేత్త_ మరియొకరు సహజపండితుడు..ఒకరిది సంస్కృత సమాస భూయిష్ట రచన మరియొకరిది తత్సమపదమిళితమైన సరళ రచన_.ఒకరుఅర్ధాలంకారప్రియుడు_.మరియొకరు శబ్దాలంకార ప్రియుడు.. ఇలాఎన్ని విభేదాలు వీరిలో ఉన్నా వీీరిరువురూ సరస్వతీ కృపాకటాక్షమునకు నోచుకున్న వారే! వీరియిరువురి కావ్యాలూ ఆంధ్రసాహిత్య కేదారంలో పసిడి పంటలు పండించాయి.

శ్రీమద్భాగవత పురాణాన్ని ఆంధ్రీకరించిన సహజ కవీ, ప్రజా కవీ బమ్మర పోతనా, కాశీఖండం రచించిన శ్రీనాధ మహాకవీ, వయోభేదం ఉంటే ఉండవచ్చు కానీ, బావా బావమరదులు. పోతనామాత్యుడు పొలం దున్నుకుంటూ వచ్చిన దానితో నిరాడంబరముగా బ్రతుకుతుండే వాడు… “భాగవత పురాణాన్ని శ్రీరాముని ఆజ్ఞ ప్రకారం తెలుగీకరించాను అని శ్రీ రామచండ్రుడికి తప్ప ఇతరులకు అంకిత మివ్వను” అని అనే వాడు. వీరభద్రవిజయం యివటూరి సోమనాథుని తమ గురువుగా చెప్పుకుని వ్రాసాడు.. చదవండి Sivkishen Ji ===Author, Vedic Researcher, Agriculturalist, Industrialist===